BECKWITH] TEXT AND TRANSLATION 485 
huakai kaapuni mai, alaila, hookoia ke kumu pili au e ke Alii 
wahine.’ A no keia olelo maikai aianei, ua holo like ia ia maua, a 
no keia mea, noho .puupaa wau me ka maluhia a hiki mai i keia 
manawa. A no kuu lohe ana ae nei he wahine ka iala, oia ko’u hiki 
mai nei ia Kauai nei, a komo mai la i ko aha lealea e ke Alii, oia la.” 
Ia manawa, nene aku la ka aha kanaka a puni ka papai kilu, me 
ka hoohewa loa ia Aiwohikupua. Ja manawa no a Hinaikamalama 
a haiolelo la, alaila ua hoopihaia o Poliahu i ka huhu wela, o kona 
hoi no ia i Maunakea a hiki i keia la. 
Mahope iho nae o ka haiolelo ana a Hinaikamalama, hoomaka hou 
ke kilu, ia Aiwohikupua laua me Makaweli ke kilu ia manawa. 
Ia manawa, ku hou mai la ka mea ume a hooili hou i ka maile 
maluna o Hauailiki me Hinaikamalama, a ku ae la o Hauailiki, a 
ku mai la no hoi o Hinaikamalama. Ma keia ume hope, hai mai la 
o Hinaikamalama i kana olelo imua o Hauailiki, “E ke Alii e, ua 
hoohuiia kaua e ka mea ume ma ka mea mau o na aha lealea. Aka, 
alia wau e ae aku, ala ae mai o Aiwohikupua e hooko maua i na hoo- 
hiki a maua, a pau ko maua manawa, alaila, ma ka po lealea hou a 
ke Alu, e hookoia ai ka ume o keia po no kaua.” Alaila, he mea 
maikai loa ia 1 ko Hauailiki manao. 
A no keia olelo a Hinaikamalama, lawe ae la o Aiwohikupua ia 
Hinaikamalama no ka hooko i ka laua hoohiki. 
Ia po no, iloko o ko laua manawa hoomaha no ka hooluolu i ka 
hoohiki ana, hike mai la ma o Hinaikamalama ke anu maeele loa, 
no ka mea, ua kuu mai Ja o Poliahu i ke anu o kona kapahau maluna 
o kona enemi. 
Ta manawa, hapai ae la o Hinaikamalama he wahi mele: 
“He anu e he a—nu 
He anu e wale no hoi keia, 
Ke ko nei i ke ano o kuu manawa, 
Ua hewa ka paha loko o ka noho hale, 
Ke kau mai nei ka halia i kuu manawa, 
No ka noho hale paha ka hewa—e. 
E kuu hoa—e, he anu—e. 
